Obrazec 2: Izjava prijavitelja o strinjanju z razpisnimi pogoji

|  |  |
| --- | --- |
| **NAZIV OPERACIJE** |  |

**Spodaj podpisani**

|  |  |
| --- | --- |
| **ZAKONITI ZASTOPNIK**  *(vpišite ime in priimek zakonitega zastopnika)* |  |
| **PRIJAVITELJA**  *(vpišite naziv prijavitelja)* |  |

Pod kazensko pravno in materialno pravno odgovornostjo izjavljam, da:

* smo se seznanili in se strinjamo ter sprejemamo vse pogoje in druga določila, ki so navedeni v javnem razpisu in razpisni dokumentaciji,
* smo prebrali vzorec pogodbe, ki je sestavni del razpisne dokumentacije, se z vsebino vzorca pogodbe strinjamo in jo sprejemamo,
* v primeru uspešne kandidature na javnem razpisu se strinjamo z objavo na seznamu upravičencev, ki bo obsegala navedbo upravičenca, naziv operacije, navedbo programskega območja izvajanja operacije in znesek javnih virov financiranja operacije,
* vse kopije, ki so priložene vlogi, ustrezajo originalom,
* so vse navedbe, ki so podane v tej vlogi, resnične in ustrezajo dejanskemu stanju,
* smo mikro, malo ali srednje velika pravna ali fizična oseba, ki se ukvarja z gospodarsko dejavnostjo v Republiki Sloveniji ter imamo sedež v Republiki Sloveniji oziroma podjetje, ki je ustanovljeno in deluje kot gospodarska družba s sedežem v katerikoli drugi državi članici Evropske unije, ki bo imelo najkasneje ob podpisu pogodbe o sofinanciranju) poslovni naslov podružnice v Republiki Sloveniji (kar bomo dokazovali s potrdilom o vpisu v Sodni register[[1]](#footnote-1),
* ustrezamo definiciji MSP v skladu Prilogo I Uredbe Komisije (EU) št. 651/2014,
* nimamo neporavnanih zapadlih finančnih obveznosti do Ministrstva za gospodarski razvoj in tehnologijo ter izvajalskih institucij ministrstva (Slovenski podjetniški sklad, Javna agencija Republike Slovenije za spodbujanje podjetništva, internacionalizacije, tujih investicij in tehnologije, Slovenski regionalno razvojni sklad) (v višini 50 eurov ali več na dan oddaje vloge pa vse do sklenitve pogodbe) iz naslova pogodb o sofinanciranju iz javnih sredstev, pri čemer ni pogoj, da bi bile le-te že ugotovljene s pravnomočnim izvršilnim naslovom.
* nimamo neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge pa vse do sklenitve pogodbe); šteje se, da prijavitelj, ki je gospodarski subjekt, ne izpolnjuje obveznosti tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje vloge oziroma do sklenitve pogodbe o sofinanciranju.
* med nami in in Ministrstvom za gospodarski razvoj in tehnologijo oz. izvajalskimi institucijami ministrstva (Slovenski podjetniški sklad, Javna agencija Republike Slovenije za spodbujanje podjetništva, internacionalizacije, tujih investicij in tehnologije, Slovenski regionalno razvojni sklad) niso bile pri že sklenjenih pogodbah o sofinanciranju ugotovljene hujše nepravilnosti pri porabi javnih sredstev in izpolnjevanju ključnih pogodbenih obveznosti, zaradi česar je ministrstvo oz. izvajalska institucija odstopila od pogodbe o sofinanciranju, od odstopa od pogodbe pa še ni preteklo 5 let.
* nismo postopku prisilne poravnave, stečajnem postopku, postopku likvidacije ali prisilnega prenehanja, z našimi posli iz drugih razlogov ne upravlja sodišče, nismo opustili poslovne dejavnosti in na dan oddaje vloge nismo v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 13/14 - uradno prečiščeno besedilo in 10/15 - popr., 27/16, 31/16-odl. US in 63/16 – ZD-C).
* ne prejemamo ali nismo v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in nismo podjetje v težavah skladno z 18. točko 2. člena Uredbe Komisije 651/2014/EU.
* za nas ni podana prepoved poslovanja v razmerju do Ministrstva za gospodarski razvoj in tehnologijo v obsegu, kot izhaja iz 35. člena Zakona o integriteti in preprečevanju korupcije (Ur. list RS, št. 69/11 – uradno prečiščeno besedilo).
* nimamo skladno z Uredbo Komisije (EU) 1407/2013/EU registrirane glavne dejavnosti in tudi vsebina sofinanciranega projekta/operacije se ne nanaša na sledeče izključene sektorje:
* ribištva in akvakulture, kakor jih zajema Uredba (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta (ES) št. 104/2000
* primarne proizvodnje kmetijskih proizvodov;
* predelave in trženja kmetijskih proizvodov, v primerih:
  1. kadar je znesek pomoči določen na podlagi cene oziroma količine takih proizvodov, ki so kupljeni od primarnih proizvajalcev, ali jih je na trg dalo zadevno podjetje,
  2. kadar je pomoč pogojena s tem, da se delno ali v celoti prenese na primarne proizvajalce,
* naš(i) dejanski lastnik(i) v skladu z 19. členom Zakona o preprečevanju pranja denarja in financiranja terorizma (Uradni list RS, št. 68/16) ni(so) vpleten(i) v postopke pranja denarja in financiranja terorizma,
* nismo v postopku vračanja neupravičeno prejete državne pomoči, na osnovi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti,
* za iste že povrnjene upravičene stroške in aktivnosti, ki so predmet sofinanciranja v tem javnem razpisu, nismo in ne bomo pridobili sredstev iz drugih javnih virov (sredstev evropskega, državnega ali lokalnega proračuna) (prepoved dvojnega sofinanciranja),
* bomo za potrebe operacije vodili posebno, ločeno knjigovodsko evidenco operacije ***(v spodnje polje vpišite naziv in številko stroškovnega mesta, na katerem bo vodena operacija):***

|  |
| --- |
|  |

* sejemski nastop bo izveden v letu 2018 in ni zaključen pred oddajo vloge na ta javni razpis,
* na dan 30.9.2017 zaposlujemo vsaj eno (1) osebo za polni delovni čas,
* ne bomo kršili pravila omejitve višine pomoči, kar pomeni, da skupna pomoč dodeljena enotnemu podjetju na podlagi pravila de minimis, ne presega 200.000,00 EUR v obdobju zadnjih treh poslovnih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (v primeru podjetij, ki delujejo v komercialnem cestnem tovornem prevozu, znaša zgornja dovoljena meja pomoči 100.000,00 EUR),

|  |  |  |
| --- | --- | --- |
| Kraj, datum | Žig | Ime in priimek zakonitega zastopnika |
|  |  |  |
| Podpis |
|  |

1. V primeru podjetja, ki je ustanovljeno in deluje kot gospodarska družba s sedežem v katerikoli drugi državi članici Evropske unije, je vlogi priložena izjava o tem, da bo do podpisa pogodbe o sofinanciranju izveden zahtevan vpis, ime zastopnika, oz. pooblaščenca v Republiki Sloveniji za prejem pisanj. [↑](#footnote-ref-1)